title: https://risaleoku.com/oku/osbarla/7
article: رسالهِٔ نورڭ تأليفى و نشريله برابر بو لاحقه مكتوبلرينڭ ظهورى، دوامى و نشرى، بِالذّات محترم مؤلّفى طرفندن ياپيلماسى و تنسيب ايديلمسى و متعدّد مكتوبلرده ده بو لاحقهلرڭ قيمتنى إفاده بيورمالرى و نظره ويرمهلرى، هر حالده بو لاحقهلرڭ أهمّيتنى تبارزه كافيدر.
  أوت رسالهِٔ نورڭ تأليفى، ظهورى و نشرى ايله برابر خدمتِ نوريهنڭ و درسِ قرآنيهنڭ تعليمنده و ايفاسنده و مسلكِ نوريهنڭ تعلّمنده و اوزون بر زماندهكى خدمتڭ دوامنده واقع اولاجق بيڭلر أحوال و هجومه معروض طلبهلرڭ جريانلر قارشيسنده ثبات، متانت و إخلاصله حركتلرنده اونلره يول گوسترهجك، خدمتِ قرآنيهنڭ إنكشافنده سهولته مدار اولاجق ايقاظ و إخطارلره ألبته إحتياج ضروريدر، قطعيدر، بديهيدر.
  ايشته حضرتِ استادڭ بو گبى شبهه گوتورمز حقيقتلره و مسئلهلره إصابتله پارمق باصوب دقّتى چكمهسى، طلبهلرينى ايقاظده بولونماسى، ألبته بو خدمتِ قدسيهنڭ أهمّيتى إقتضاسندندر. هم بو لاحقهلرڭ بر قسمى، إحتياجه بناءً يازيلمش و يازديريلمش إخطارلر اولماسى و عين إحتياجڭ هر زمان تكرّرى ملحوظ بولونديغندن، دائما مراجعت اولونهجق حكمتلرى و دستورلرى محتويدر. نتهكيم يوزر واقعهلر، حادثهلر و مسئلهلرده بو إحتياج، كندينى گوسترمشدر.
  نورلرڭ برنجى طلبهسى خلوصى بك، حضرتِ استاده عرض ايتديگى بر مكتوبنده "دنيايى اونوتمق ايستهسهڭز باشقه هيچ بر سبب اولماسه دخى، يالڭز بو مبارك سوزلرله رابطه پيدا ايدن إنسانلرڭ رجا ايدهجكلرى ايضاحاتى ويرمك ايستيهجك و جوابسز بيراقميهجقسڭز... اللّٰه ايچون سزى سَونلره و سزدن إستيضاحده بولونانلره يازديغڭز پك قيمتلى يازيلرله مجلسِ علميڭزده تقرير بيورديغڭز متنوّع و سوزلره بيله گچمهين مسائل، قطعيتله گوسترييورلر كه· إحتياج ده، خدمت ده بيتمهمشدر." ديمكده و نورلرڭ خدمتنده، ايقاظ، إخطار و إرشادلره إحتياج بولونهجغنى إفاده ايتمكدهدر كه، اوندن صوڭره ظهور ايدن إحتياجه موافق لاحقهلر او مبارك ذاتڭ إصابتلى سوزينى تأييد ايتمشدر.
  أوت رسالهِٔ نورڭ تأليفى، ظهورى و نشرى ايله برابر خدمتِ نوريهنڭ و درسِ قرآنيهنڭ تعليمنده و ايفاسنده و مسلكِ نوريهنڭ تعلّمنده و اوزون بر زماندهكى خدمتڭ دوامنده واقع اولاجق بيڭلر أحوال و هجومه معروض طلبهلرڭ جريانلر قارشيسنده ثبات، متانت و إخلاصله حركتلرنده اونلره يول گوسترهجك، خدمتِ قرآنيهنڭ إنكشافنده سهولته مدار اولاجق ايقاظ و إخطارلره ألبته إحتياج ضروريدر، قطعيدر، بديهيدر.
  ايشته حضرتِ استادڭ بو گبى شبهه گوتورمز حقيقتلره و مسئلهلره إصابتله پارمق باصوب دقّتى چكمهسى، طلبهلرينى ايقاظده بولونماسى، ألبته بو خدمتِ قدسيهنڭ أهمّيتى إقتضاسندندر. هم بو لاحقهلرڭ بر قسمى، إحتياجه بناءً يازيلمش و يازديريلمش إخطارلر اولماسى و عين إحتياجڭ هر زمان تكرّرى ملحوظ بولونديغندن، دائما مراجعت اولونهجق حكمتلرى و دستورلرى محتويدر. نتهكيم يوزر واقعهلر، حادثهلر و مسئلهلرده بو إحتياج، كندينى گوسترمشدر.
  نورلرڭ برنجى طلبهسى خلوصى بك، حضرتِ استاده عرض ايتديگى بر مكتوبنده "دنيايى اونوتمق ايستهسهڭز باشقه هيچ بر سبب اولماسه دخى، يالڭز بو مبارك سوزلرله رابطه پيدا ايدن إنسانلرڭ رجا ايدهجكلرى ايضاحاتى ويرمك ايستيهجك و جوابسز بيراقميهجقسڭز... اللّٰه ايچون سزى سَونلره و سزدن إستيضاحده بولونانلره يازديغڭز پك قيمتلى يازيلرله مجلسِ علميڭزده تقرير بيورديغڭز متنوّع و سوزلره بيله گچمهين مسائل، قطعيتله گوسترييورلر كه· إحتياج ده، خدمت ده بيتمهمشدر." ديمكده و نورلرڭ خدمتنده، ايقاظ، إخطار و إرشادلره إحتياج بولونهجغنى إفاده ايتمكدهدر كه، اوندن صوڭره ظهور ايدن إحتياجه موافق لاحقهلر او مبارك ذاتڭ إصابتلى سوزينى تأييد ايتمشدر.
  Yükleniyor...